Péter Niedermüller, vicepreşedintele partidului ungar de opoziţie Coaliţia Democratică (Demokratikus Koalíció – DK), susţine că Uniunea Democrată a Maghiarilor din România (UDMR) „face trocuri politice” pentru ca maghiarii din Transilvania să voteze partidul de guvernământ la alegerile ungare din aprilie. Péter Niedermüller a comentat miercuri, în cadrul unei conferinţe de presă de la Budapesta, declaraţia preşedintelui UDMR Covasna, Sándor Tamás, de la Radio Kossuth, unde acesta a spus: “Scopul nostru este ca Guvernul lui Viktor Orbán să îşi poată continua activitatea şi vom contribui şi noi la aceasta, aşa cum am procedat şi în urmă cu patru ani la alegerile din ţara mamă, când 65.000 de voturi din Transilvania au ajutat la obţinerea a două tremi din legislativul ungar”.

Europarlamentarul ungar a afirmat că şi până acum se cunoştea că UDMR “organizează cumpărarea de voturi”, dar acum există şi dovezi. Politicianul ungar a mai atras atenţia că Sándor Tamás a anunţat că în perioada următoare Uniunea va porni o caravană electorală în 106 localităţi din Transilvania, pentru a îndemnat locuitorii să participe la scrutin. Péter Niedermüller susţine că Guvernul Ungariei nu este preocupat de maghiarii din afara graniţei, pe care îi consideră o “maşină de vot”. Într-un sistem de alegeri deschis şi democratic, actualul Cabinet nu ar putea câştiga alegeri – a menţionat de asemenea vicepreşedintele DK. Partidul său îşi menţine punctul de vedere potrivit căruia cei care nu sunt afectaţi deloc de rezultatul scrutinului din aprilie să nu poată vota. Niedermüller a adăugat că, în acelaşi timp, DK sprijină dreptul la propria cultură a maghiarilor din afara graniţei./lendrefy/fcostea

MTI – 15 februarie